Lugnaquilla

Lugnaquilla (irsk: Log na Coille, «Skogsøkket»)«Log na Coille / Lugnaquillia», Placenames Database of Ireland Tempan, Paul (februar 2012): Irish Hill and Mountain Names (PDF), MountainViews.ie er et fjell i grevskapet Wicklow i Irland. Det er det høyeste fjellet i Leinster, og det 13. høyeste fjellet i landet. «Lugnaquilla», Mountainviews.ie Det er også det høyeste fjellet i fjellkjeden Wicklowfjellene øst på øya Irland, med en høyde på 925 meter over havet. Lugnaquilla er et stort fjell med en stor platålignende topp, med bratte dalbunner på begge sider. Fra fjellet er det utsikt over Glen of Imaal i vest og Glenmalure i øst. På klare dager kan man også se over Irskesjøen til åsene på Llŷnhalvøya og fjellene Snowdonia i Wales.

 Navngivning 
Den irske akademikeren Paul Tempan skrev i Irish Hill and Mountain Names fra 2010 at platået på toppen er markert som Percy's Table, oppkalt etter en lokal grunneier fra 1700-tallet, oberst Percy. Fairbairn, Helen (2014): Dublin & Wicklow: A Walking Guide. Collins Press. ISBN 978-1848892019. Dette minner om Dawson's Table på toppen av Galtymore. Tempan bemerker også at den irske historikeren Patrick Weston Joyce (1827–1914) mente at den opprinnelige formen som Log na Coilleach, i betydningen som «hule av (rype) haner» (på norsk kalles en hannrype for stegg),stegg, NAOB men Tempan sier at «dette virker tvilsomt».

Tempan presiserer at navnet ikke har noen sammenheng med guddommen Lug, til tross for den vanlige bruken av begrepet Lug som forklaring for navnet Lugnaquilla, og at i noen stavemåter av navnet, flere OS-kart og guidebøker for eksempel (eksempelvis Paddy Dillions guidebøker), Dillon, Paddy ([1993] 2001): The Mountains of Ireland. Milnthorpe: Cicerone Press. ISBN 1-85284-110-9; s. 47–48. legges en «i» til for å gi "Lugnaquillia"; men Tempan slår fast at «Lugnaquilla» er det rette navnet på fjellet, noe som også bekreftes som offisielt navn på fjellet av Logainm.ie (Placenames Database of Ireland).

 Geologi 
Geologiske undersøkelser i Irland (GSI) har beskrevet Lugnaquilla som et relativt flatt fjell av skifer og granitt. «Lugnaquilla» (PDF), Geological Survey of Ireland. 1. januar 2014. Arkivert fra originalen (PDF) 29. november 2017. Knauser av mørkegrå skifer stikker ut fra de øvre klippeveggene til Lugnaquillas krystallinske skifer som er ordoviciske i geologisk alder. Framspringene til lysere grå stein er granitt. Kappen av skifer som ligger over Lugnaquillas granittkjerne er det resterende taket av magmakammeret der Lugnaquilla-granittene ble plassert inn. Datering på eksponert berggrunn viste at disse skiferlagene ikke var dekket av is under siste istids maksimum, og dermed var Lugnaquilla en nunatak.«nunatak», NAOB

 Geografi 
Lugnaquilla er det høyeste fjellet i Wicklowfjellene og er beskrevet som et «bulky mountain», et svært fjell, med et stort platå av fjelltopp dekket av gress (kjent som Percy's Table), avgrenset på to sider av bratte botner kalt «North Prison» (som ser inn i Glen of Imaal), og «South Prison» (ser inn i dalen til elven Ow). På Lugnaquillas østlige side er den klippekantede hengende dalen Fraughan Rock Glen, som faller inn i u-formede dalen Glenmalure. Lugnaquilla er kilden til elven Slaney. Evans Derek (11. desember 2006): «Bridging the Slaney from source to sea», Irish Times. Sitat: «The Slaney begins at Lugnaquilla in Co Wicklow and 13 bridges later flows through Co Carlow from where it commences a leisurely journey through the rich farmlands of Co Wexford.»

Lugnaquilla har ikke en steinete topp eller fjellrygg på toppen, og det store massivet er beskrevet som et «utstrakt fjellmyrland». Dillion, Paddy (2005): Irish Coast to Coast : Dublin to Bray Head. Cicerone Press. ISBN 978-1852844332. Lugnaquilla fjellparti består av flere store topper og botner med innsjøer, ofte liggende i en hesteskoform.

Den korteste veien til toppen av Lugnaquilla er den 13 kilometer lange 4–5 timers Glen of Imaal-ruten («turistruten»), som starter ved Fenton's Pub i Glen of Imaal, og går langs den militære adkomstveien via en gresskledd bakke til Camarahill på 480 meter, og deretter opp til toppen av Lugnaquilla. Ruten krysser inn i det militære artilleriområdet, så turgåere bør sjekke tidene og artilleriets rekkevidden på forhånd.Hiking Lugnaquilla: Everything You Need to Know, Outside.ie. 2018. Arkivert fra originalen den 3. juni 2018. Sitat: «Another quite popular and slightly easier approach to the mountain is from the Glen of Imaal, starting near Fenton's Pub (Approx 11/12km return). This is the shortest route. You walk up along the military access road via a grassy hill to Camara Hill, but again be careful of the artillery range as this route goes straight through it.»

 Referanser 

 Litteratur 
 Fairbairn, Helen (2014): Dublin & Wicklow: A Walking Guide. Collins Press. ISBN 978-1848892019.
 Fairbairn, Helen (2014): Ireland's Best Walks: A Walking Guide. Collins Press. ISBN 978-1848892118.
 MountainViews Online Database (Simon Stewart) (2013): A Guide to Ireland's Mountain Summits: The Vandeleur-Lynams & the Arderins. Collins Books. ISBN 978-1-84889-164-7.
 Dillion, Paddy (2005): Irish Coast to Coast : Dublin to Bray Head. Cicerone Press. ISBN 978-1852844332.
 Dillion, Paddy (1993): The Mountains of Ireland: A Guide to Walking the Summits. Cicerone Press. ISBN 978-1852841102.

 Eksterne lenker 

Lugnaquilla, MountainViews
Irish Online Mountain Database, MountainViews

Kategori:Wicklow
Kategori:Fjell i Republikken Irland
Kategori:Fjell under 1000 meter